O‘zbekistonda ish haqi, pensiya, stipendiya va nafaqalarning miqdori turli manbalar hisobidan 15 foizga oshishi kutilmoqda. Bu haqda O‘zbekiston prezidenti Islom Karimovning Yangi yil tabrigida aytildi. 2015 yilning 1 sentabridan O‘zbekistonda eng kam ish haqi 10 foizga oshirilgandi. Ayni vaqtda O‘zbekiston Respublikasi hududida eng kam ish haqi — oyiga 130 240 so‘m, yoshga doir pensiyalar — oyiga 254 730 so‘m, bolalikdan nogironlarga beriladigan nafaqa — oyiga 254 730 so‘m, zarur ish stajiga ega bo‘lmagan keksa yoshdagi va mehnatga layoqatsiz fuqarolarga beriladigan nafaqa oyiga 156 310 so‘mni tashkil etadi.